Source: https://www.bozponline.sk/33/poziarny-poriadok-pracoviska-uniqueidmRRWSbk196FPkyDafLfWAMuzPUhvF6HYkmYNu2ozVd5lbhAoZZOdLQ/?uri_view_type=5
Timestamp: 2019-08-19 16:31:42+00:00

Document:
Požiarny poriadok pracoviska | BOZPonline
4.3.5 Požiarny poriadok pracoviska
Požiarny poriadok pracoviska patrí medzi hlavnú dokumentáciu ochrany pred požiarmi.
Tento dokument legislatívne upravujú nasledovné vyhlášky:
- 121/2002 Z. z. vyhláška o požiarnej prevencii (§ 24, § 26 zákona č. 121/2002 Z. z.)
- 142/2004 Z. z. vyhláška o protipožiarnej bezpečnosti prevádzkarne a iných priestorov (§ 10 zákona č. 142/2004 Z. z.)
Kedy a kto vypracúva požiarny poriadok?
Požiarny poriadok pracoviska sa vypracúva pre pracoviská s miestami so zvýšeným nebezpečenstvom vzniku požiaru a upravuje požiadavky na zabezpečenie ochrany pred požiarmi a osobitné povinnosti zamestnancov na tomto pracovisku.
Technik požiarnej ochrany v spolupráci so zodpovedným vedúcim príslušného pracoviska vypracúva požiarny poriadok pre jednotlivé pracoviská. Schvaľuje ho štatutárny orgán spoločnosti alebo ním vymenovaná osoba.
Následne je umiestnený na viditeľnom mieste a trvalo sprístupnený všetkým pracovníkom.
a) stručný popis technologického postupu a charakteristiku nebezpečenstva vzniku požiaru na pracovisku;
b) požiarnotechnické charakteristiky spracúvaných, používaných a skladovaných surovín a materiálov a ich najvyššie prípustné množstvá na pracovisku;
c) požiadavky na pracovisko na zabezpečenie ochrany pred požiarmi;
d) zoznam miest a zariadení alebo ich častí so zvýšeným nebezpečenstvom vzniku požiaru alebo výbuchu a opatrenia na zamedzenie vzniku a šírenia požiaru; (Miesta so zvýšeným nebezpečenstvom vzniku požiaru určuje technik požiarnej ochrany (§ 9 zákona č. 121/2002 Z. z.) podľa zásad uvedených v § 1 ods. 2 a § 18 zákona č. 121/2002 Z. z.);
V prílohe požiarneho poriadku pracoviska je uvedený aktuálny zoznam členov protipožiarnej hliadky pracoviska s určením ich úloh (Počet členov protipožiarnej hliadky určuje technik požiarnej ochrany (§ 9 zákona č. 121/2002 Z. z.) podľa zásad uvedených v § 1 ods. 2 a § 18 zákona č. 121/2002).
Príloha č. 1 Vzor požiarneho poriadku pracoviska
- § 26 zákona č. 121/2002 Z. z. o požiarnej prevencii v znení neskorších predpisov,
Spracoval Peter Jakubec Technik požiarnej ochrany
Podieľal sa Adam Červenák Vedúci stolárskej dielne
Schválil Ing. Juraj Hronec Konateľ spoločnosti
V (mesto), dňa (dátum)
1. Stručný opis technologického postupu a charakteristika nebezpečenstva vzniku požiaru na pracovisku
V stolárskej dielni sa spracúvajú rôzne druhy dreva. Samostatné opracovanie dreva prebieha na strojovom zariadení – pásových a kotúčových pílach, kombinovaných hobľovacích strojoch, frézach a brúskach. Jednotlivé druhy výrobkov sa lepia teplým glejom, ktorý sa zohrieva na elektrickom variči. Na odstránenie triesok a pilín sa používajú miestne odťahy spojené do pneumatického dopravného systému. Niektoré drevené výrobky sa ručne upravujú náterovými látkami na báze horľavých riedidiel v priestore na občasné nanášanie náterových hmôt alebo v striekacej kabíne. V priestore na občasné nanášanie náterových hmôt sa upravujú výrobky, na ktoré sa náterová hmota striekaním nanáša najviac päť minút v priebehu pol hodiny (§ 2 ods. 5 zákona č. 142/2004 Z. z.). Výrobky, ktorých povrchová úprava náterovými hmotami trvá dlhšie ako päť minút, sa táto vykonáva v striekacej kabíne.
Drevo je horľavý materiál. Pri mechanickom opracovaní vzniká veľké množstvo pilín, hoblín a triesok, ktoré sú z hľadiska rizika požiaru podstatne nebezpečnejšie ako kompaktné drevo. Drevný prach, ktorý vzniká pri opracúvaní dreva, najmä pri brúsení, môže tvoriť so vzduchom výbušnú zmes. Súvislá vrstva drevného prachu hrúbky viac ako na vykurovacích telesách, technologických zariadeniach a konštrukciách je nebezpečná z hľadiska vznietenia a šírenia požiaru. Drevná hmota napustená fermežou alebo olejom používaných na mazanie, sa stáva samovznietivá. Pri úprave drevených výrobkov náterovými látkami na báze horľavých riedidiel sa do ovzdušia vyparujú prchavé zložky, ktoré môžu so vzduchom vytvoriť výbušnú zmes.
2. Požiarno-technické charakteristiky spracúvaných a používaných surovín a materiálov
Drevo je materiál rastlinného pôvodu. Horľavosť závisí od obsahu vody, živice a tvrdosti. Mäkké drevo je ľahšie zápalné ako tvrdé. Hobliny podporujú intenzitu šírenia plameňa v dôsledku pórovitosti nahromadených hoblín. Navrstvené piliny majú sklon k samovznieteniu. Rozvírený drevný prach je výbušný.
Výhrevnosť 19,9 MJ/ kg-1
Výhrevnosť 19,8 MJ/ kg-1
Ľahko vznetlivá bezfarebná kvapalina a aromatickým zápachom. Odparuje sa veľmi rýchlo a so vzduchom tvorí výbušnú zmes.
Výhrevnosť 28 470 MJ/kg-1
Trieda nebezpečnosti IV
3. Najvyššie prípustné množstvá používaných surovín a materiálov v stolárskej dielni
- hotové výrobky uložené na ploche 10m˛ vyznačenej na podlahe červenou čiarou vedľa kancelárie majstra,
4. Požiadavky na pracovisko na zabezpečenie ochrany pred požiarmi
Zoznam miest a zariadení alebo ich častí so zvýšeným nebezpečenstvom, možnosti vzniku požiaru alebo výbuchu a opatrenia na zamedzenie vzniku a šírenia požiaru.
- Priestor, v ktorom je umiestnený varič na zohrievanie gleja
- Úprava výrobkov náterovými látkami na báze horľavých riedidiel
a. Priestor, v ktorom je umiestnený varič na zohrievanie gleja
Glej sa zohrieva pod dohľadom pracovníka. Varič je umiestnený na nehorľavej podložke s izolovanými bočnými stenami.
b. Úprava výrobkov náterovými látkami na báze horľavých riedidiel
Natierať výrobky náterovými látkami na báze horľavých rozpúšťadiel možno iba v priestore na občasné nanášanie náterových hmôt alebo v striekacej kabíne.
V priebehu nanášania a 8 hodín po nanášaní musí byť v prevádzke odsávací systém. Naraz môže natierať súčasne iba jeden pracovník.
V priestore na občasné nanášanie náterových hmôt sa upravujú výrobky, na ktoré sa náterová hmota striekaním nanáša, najviac päť minút v priebehu pol hodiny (§ 2 ods. 5 zákona č. 142/2004 Z. z.). Výrobky, ktorých povrchová úprava náterovými hmotami trvá dlhšie ako päť minút, sa musí vykonávať v striekacej kabíne. Obsah nádoby na odkladanie zvyškov náterových hmôt a podobných materiálov sa musí denne z prevádzkarne odstraňovať a umiestňovať na určené miesto. V priestore na občasné nanášanie náterových hmôt sa musí…

References: § 26
 § 1
 § 18
 § 1
 § 18
 § 26